Gladiator (pellicula)
Gladiator est pellicula a Ridley Scott moderata, annoque 2000 edita. Primi histriones fuerunt Russell Crowe, Ioachim Phoenix, Connie Nielsen, Olivarius Reed, Djimon Hounsou, Derek Jacobi, et Ricardus Harris. Officinae cinematographicae Ruscisilvae in vico Californiensi pelliculas historicas fabricant et edunt; confer exempli gratia pelliculam Ben-Hur appellatam vel recentis temporis pelliculam de Gladiatore. Quandocumque pelliculae sive a Hollywood sive ab aliis domibus editoriis cinematographicis eduntur, saepe postea disputatur, utrum fabulae veritatem historicam reddant an opiniones hodierni temporis fictam historiam producant. Eo modo etiam de pellicula Gladiator facta disputatur. Marcus Aurelius (in pellicula imperator grandis natu) enim vero vir benemorius atque vir civilis egregius erat. Commodus filius Marci matrem sequebatur (quae non raro servos adtingebat), vir luxuriosus erat, placibilis habitu, evalido corpore, catus armis. Alia eminentia Commodi incerta sunt.